การซื้อหนูแฮมสเตอร์ ทำให้แฮมสเตอร์ชินกับบ้านใหม่ สร้างบ้านใหม่ให้แฮมสเตอร์ของคุณ ทำความสะอาดบ้านของหนูแฮมสเตอร์ ทำให้หนูแฮมสเตอร์ออกกำลังกาย การให้อาหารและน้ำ
ถ้าต้องการหนูแฮมสเตอร์ขนปุยก็หาได้ตามร้านสัตว์เลี้ยง, แหล่งเพาะพันธุ์หนูแฮมสเตอร์ (ถ้าคุณต้องการเจาะจงสีขนของหนูแฮมสเตอร์) หรือไปรับเลี้ยงจากศูนย์พักพิงสัตว์ หนูแฮมสเตอร์มีราคาไม่แพงมากถ้าเทียบกับเงินที่คุณจะต้องใช้อีกมากสำหรับของเล่น, กรง และการดูแลสุขภาพของพวกมัน หนูแฮมสเตอร์ที่สุขภาพดี ใบหูจะต้องสะอาด, ก้นสะอาดและแห้ง, พุงเล็กๆ กลมๆ, ขนไม่แหว่งหรือจับตัวเป็นก้อน (ยกเว้นต่อมกลิ่นที่สะโพก ที่หลายๆ คนเข้าใจว่าเป็นแผลหรือตกสะเก็ด), ดวงตาใส และสุขภาพฟันแข็งแรง ไม่ยาวเกินไปหรือโค้งงอขึ้นมา  ถ้าขนของหนูแฮมสเตอร์บริเวณสะโพกเปียก คงต้องเหนื่อยกันหน่อย นี่เป็นสัญญาณของ “โรคหางเปียก” หรือโรคจากเชื้อแบคทีเรียที่แพร่กระจายอย่างรวดเร็วโดยการสัมผัสกับหนูแฮมสเตอร์ตัวอื่น ขนของมันจะต้องแห้งและสะอาด มันมียาฆ่าเชื้อสำหรับโรคหางเปียก แต่ตอนนี้คุณกำลังเลือกซื้อหนูแฮมสเตอร์อยู่ ก็พยายามเลือกตัวที่แข็งแรงเถอะนะ พันธุ์ซีเรียนโตเต็มวัยอาจมีขนาดได้ถึง 5-7 นิ้ว (12.7-17.8 ซม.) หนูแฮมสเตอร์แคระพันธุ์แคมป์เบลและวินเทอร์ไวท์จะมีความยาว 3-4 นิ้ว (7.6-10.1ซม) หนูแฮมสเตอร์จีนมีขนาดความยาวได้ถึง 4-5 นิ้ว (10.1-12.7ซม.)  ส่วนพันธุ์โรโบรอฟสกี้โตเต็มวัยส่วนน้อยมากที่จะมีความยาวถึง 3 นิ้ว (7.6ซม.) พันธุ์ซีเรียนส่วนใหญ่จะขนสีทอง แต่ก็มีสีอื่นอีกหลายสีให้เห็นเหมือนกัน หนูแฮมสเตอร์แคระแคมป์เบลโดยปกติแล้วจะสีออกน้ำตาลเทาโดยมีเส้นสีดำผ่าหลัง ท้องจะมีสีขาว แฮมสเตอร์แคระวินเทอร์ไวท์จะมีสีขาว มีสีม่วงหรือเทาๆ แต้มอยู่ แฮมสเตอร์แคระโรโบรอฟสกี้จะสีน้ำตาลแบบเม็ดทราย ท้องสีขาว ส่วนหนูแฮมสเตอร์จีนจะสีน้ำตาลเข้ม ท้องสีขาวงาช้าง ถ้าพนักงานหรือคนเพาะพันธุ์ (ขึ้นอยู่กับว่าคุณไปที่ไหน แน่หล่ะ) ทำให้ได้ ก็บอกให้เขายื่นมือลงไปในคอกหนูแฮมสเตอร์ พยายามอย่าซื้อหนูแฮมสเตอร์ที่ชอบกัดหรือข่วนแรงๆ แล้วก็อย่าซื้อตัวที่ขี้กลัวจนเกินไปด้วย ก็ตัวที่ชอบมุดซ่อนตัวและไม่โผล่มาให้เห็นอีก ตัวเลือกที่ดีคือตัวที่ช่างสงสัย ที่มาดมๆ แต่ไม่ปีนขึ้นมาที่มือคุณ ตัวที่ขี้สงสัยและงับมือคุณเบาๆ เพื่อทดสอบ (เหมือนที่ลูกหมาบางตัวชอบทำ) ก็เป็นอีกหนึ่งตัวเลือกที่ดี เมื่อคุณซื้อบ้านใหม่ให้หนูแฮมสเตอร์ ให้วางไว้ในกรงของมัน อย่าลืมวางอาหารและน้ำไว้ด้วย แล้วก็ปล่อยให้มันอยู่เพียงลำพัง โดยใช้ผ้าบางๆ คลุมกรงไว้เพื่อมันจะได้สำรวจบ้านหรือกรงได้อย่างเป็นส่วนตัว ต้องมีอาหาร น้ำ และของเล่นเพียงพอสำหรับ 2-3 วัน เพราะคุณไม่ควรจะเข้าไปใกล้มันในระยะเริ่มแรกนี้ ถ้าที่บ้านมีเด็ก เพื่อนๆ หรือแขก ต้องแน่ใจว่าพวกเขารู้ว่าอย่าไปรบกวนหนูแฮมสเตอร์ คุณและหนูแฮมสเตอร์สามารถเริ่มทำความรู้จักกันได้แล้วหลังจากที่ทิ้งให้มันอยู่ในโลกส่วนตัวมาประมาณ 3 วัน ส่งเสียงเบาๆ ให้มันรู้ตัวว่าคุณอยู่ตรงนั้น แรกๆ มันอาจจะประหม่า แต่อย่าลืมว่าเขาหรือเธอยังไม่คุ้นชินกับคุณเลย ดังนั้นอย่าเพิ่งหมดกำลังใจนะ เริ่มทำสิ่งที่ควรทำได้ทุกวัน เข่น ให้อาหารและน้ำ รวมทั้งเปลี่ยนของเล่นอันใหม่ให้ นอกจากนี้พยายามเปลี่ยนขี้เลื่อยรองพื้นกรงให้มันด้วย หนูแฮมสเตอร์จะเริ่มคุ้นเคยกับมือที่ยื่นเข้าไปในกรงของมัน ช่วงสั้นๆ ที่จะฝึกให้มันเชื่องช่วงสัปดาห์ที่2 นับจากวันที่แฮมสเตอร์อยู่บ้านใหม่ แฮมสเตอร์ส่วนใหญ่จะตื่นตัวตอนหัวค่ำถึงตอนดึกๆ และตลอดทั้งคืน พยายามสังเกตพฤติกรรมประจำวันของหนูแฮมสเตอร์ของคุณและฝึกให้เชื่องในช่วงเวลาที่มันร่าเริงที่สุด วิธีหนึ่งคือเอาหนูใส่ลงไปในอ่างอาบน้ำแล้วลงไปด้วย นำของเล่นที่หนูจะเล่นได้ในระหว่างทำความคุ้นเคยเวลามีคุณอยู่ด้วย อย่าบังคับให้มันเล่นถ้ามันไม่ต้องการ ถ้าระหว่างนี้มันเกิดกัดหรือข่วนก็อย่าไปทำโทษ   การฝึกให้แฮมสเตอร์เชื่อง ยื่นมือเข้าไปในกรงให้มันดมและสำรวจ ถ้ามันงับมือคุณเบาๆ ไม่ก้าวร้าวรุนแรงเกินไป ให้คุณชักมือกลับช้าๆ แล้วให้มันสำรวจมือคุณอีกครั้งทันที นี่จะทำให้หนูแฮมสเตอร์เห็นว่าไม่มีเหตุผลที่จะต้องกัดหรือกลัวมือคุณเลย ต่อมาให้วางของกินไว้ในมือ ถ้าเป็นเมล็ดธัญพืชก็จะดีต่อหนูแฮมสเตอร์ เพราะมันเป็นสิ่งที่อยู่ในอาหารเม็ดสำหรับหนูแฮมสเตอร์ ซึ่งหนูแฮมสเตอร์ชอบกินมาก แฮมสเตอร์ของคุณควรจะคุ้นเคยกับการปีนขึ้นมาบนมือ ทำให้มันเห็นว่ามือคุณเป็นที่ปีนป่ายได้ แล้วค่อยๆ เลื่อนขนมขึ้นมาบนฝ่ามือช้าๆ เพื่อที่มันจะปีนขึ้นมาบนมือคุณด้วยความสบายใจมากขึ้น ถ้าหนูแฮมสเตอร์ของคุณมีท่าทีมั่นใจขึ้น พยายามให้แฮมสเตอร์ปีนขึ้นมาบนมือก่อนแล้วค่อยให้ขนม มันจะได้เห็นว่ามือของคุณนั้นเป็นมิตร คราวนี้ให้มันปีนขึ้นมาบนมือแล้วยกมือขึ้นช้าๆ จากพื้นกรง มันอาจจะตื่นกลัวเล็กน้อยในตอนแรก แต่การพูดอย่างอ่อนโยนและให้ขนมมันจะทำให้มันสบายใจขึ้น ในขั้นตอนนี้ให้คุณนั่งลงที่พื้น เพราะหนูแฮมสเตอร์อาจจะเล็ดลอดออกจากมือคุณ และบาดเจ็บจากการตกลงมาที่ความสูงประมาณ 6-8 นิ้ว (15-20 ซม.) จากพื้น แม้ว่าหนูแฮมสเตอร์จะออกหากินตอนกลางคืน แต่จริงๆ แล้วบางทีพวกมันก็หาอะไรกินหาอะไรทำตอนกลางวันเหมือนกัน ถึงมันจะไม่ได้นอนหลับ แต่ก็ไม่ได้อยู่ในอารมณ์ที่จะเล่น นอกจากคุณเห็นว่ามันไม่ได้รู้สึกเช่นนั้นแน่ๆ นอกจากนี้พยายามให้จำกัดจำนวนคนที่อยู่ใกล้แฮมสเตอร์ให้น้อยที่สุด การที่หนูแฮมสเตอร์มีความผูกพันเฉพาะแค่กับคุณเท่านั้นเป็นสิ่งสำคัญมากๆ เพราะหลังจากนี้เดี๋ยวมันก็จะมีเพื่อนใหม่ได้เยอะแยะ แต่ในตอนนี้มันจะต้องเรียนรู้ว่าคุณเป็นเพื่อนและคุณไม่ทางทำร้ายมัน หนูแฮมสเตอร์จะอยู่อย่างมีความสุขในกรงที่มีพื้นที่อย่างน้อย 600 ตารางนิ้ว โดยที่ขั้นต่ำควรมีพื้นที่ 450 ตารางนิ้ว หรือ 30 นิ้ว คูณ 15 นิ้ว มันควรจะสูง 12 นิ้วขึ้นไปและสามารถใส่วงล้อขนาดพอประมาณ ถ้าเป็นพันธุ์ Syrian ควรสูง 10-12 นิ้วและ 8 นิ้วสำหรับพันธุ์แคระ กรงตู้กระจก (ตราบใดที่มันมีขนาดมากกว่าหรือเท่ากับพื้นที่ขั้นต่ำ)จะเป็นบ้านที่เยี่ยมยอดสำหรับพวกมันได้ ข้อเสียของกรงชนิดนี้คือการระบายอากาศไม่ดี ดูให้แน่ใจว่าฝาปิดมีตาข่ายช่องๆสำหรับให้อากาศผ่านเข้ามา     กรง Detolf ของอิเกียเป็นตัวเลือกที่ดี อีกทางเลือกหนึ่งก็คือ "กระบะทรายแมวที่มีฝาเป็นกรงซี่ๆ" จะมีการระบายอากาศแบบธรรมชาติที่ดี อย่าให้กรงอยู่ตรงจุดที่โดนแสงอาทิตย์โดยตรงเด็ดขาด ไม่อย่างนั้นแฮมสเตอร์ของคุณอาจจะถูกย่าง เนื่องจากตู้กระจกรวมแสงอาทิตย์เข้ามา ตู้กระจกจะมีราคาแพงมากถ้าไม่ใช่ของมือสอง คุณยังสามารถซื้อกรงซี่ๆ ที่มีการระบายอากาศที่ดีเยี่ยมได้อีกด้วย ให้แน่ใจว่ามันใหญ่พอ หลายคนเลือกทำกรงเอง ซึ่งดีต่อเงินในกระเป๋า หนึ่งในกรงทำเองที่แพร่หลายและมีราคาถูกมากคือใช้กรงถังขยะ ซึ่งทำจากถังขยะขนาดใหญ่ แล้วหาตาข่ายมาติดกับฝา ดูให้ดีว่ามีการระบายอากาศที่มากพอ อย่าตั้งกรงไว้ตรงหน้าต่างร้อนๆ หาที่ที่เงียบและไม่มีสัตว์เลี้ยงอื่นๆ มาป้วนเปี้ยน เช่น หมาและแมว มันจะช่วยลดความเครียดของหนูแฮมสเตอร์ คุณไม่ควรให้หมาหรือแมวมายุ่งกับหนูแฮมสเตอร์เด็ดขาด คุณอาจจะทึ่งในความฉลาดของหนูแฮมสเตอร์เรื่องการหนีออกจากกรง ดูให้ดีว่าปิดรูโหว่ทั้งหมดดีแล้ว และไม่มีชิ้นส่วนที่หละหลวมหรือชิ้นส่วนที่แฮมสเตอร์เปิดเองได้ ถ้าเป็นกรงแบบซี่ๆ ก็ต้องมั่นใจว่าหนูแฮมสเตอร์ของคุณลอดออกมาไม่ได้หรือไม่เข้าไปติดอยู่ระหว่างซี่ ระยะห่างระหว่างซี่กรงหนูแฮมสเตอร์ไม่ควรจะห่างกันมากกว่า 0.7 ซม. หนูแฮมสเตอร์พันธุ์ซีเรียนต้องอยู่เดี่ยวๆ มันจะเริ่มหวงอาณาเขตตอนอายุประมาณ 5-8 สัปดาห์ มันจะกัดกันจนอีกตัวหนึ่งตายถ้าถูกจับให้อยู่ด้วยกัน แฮมสเตอร์แคระอยู่รวมกันหลายๆ ตัวได้ ตราบเท่าที่มันอยู่ด้วยกัน ผูกพันกันมาตั้งแต่เด็กๆ  หนูแฮมสเตอร์แคระทั้ง3พันธุ์ (แคมป์เบลรัสเซียน, วินเทอร์ไวท์, และโรโบรอฟสกี้) อยู่ตัวเดียวหรือหลายๆ ตัวก็ได้ถ้ามันได้ทำความรู้จักกันอย่างเหมาะสม อย่าให้หนูแฮมสเตอร์ต่างสายพันธุ์กันอยู่ร่วมกัน ไม่ควรจะให้คู่ที่ผสมพันธุ์กันอยู่ด้วยกันตลอดไป เพราะมันอาจจะกัดกันและทำให้อีกตัวบาดเจ็บได้ วัสดุรองพื้นกรงควรหนาจากพื้นอย่างน้อย 6 นิ้ว อาจแลดูเยอะ แต่แฮมสเตอร์ในธรรมชาติจะขุดอุโมงค์ขนาดใหญ่มาก แฮมสเตอร์หลายตัวจะไม่ขุดหลุมถ้ารองพื้นไม่หนาพอ ดังนั้นให้แน่ใจว่ารองพื้นหลายชั้น ต่อให้ดูเหือนมันไม่สนใจขุด ก็ทิ้งไว้อย่างนั้นเผื่อเอาไว้    ขี้เลื่อยจากต้นสนและต้นซีดาร์ไม่ดีต่อสุขภาพแฮมสเตอร์ จะทำให้มันมีปัญหาเรื่องระบบทางเดินหายใจและในขี้เลื้อยอาจจะมีน้ำมันที่อันตรายผสมอยู่ อย่างไรก็ตามขี้เลื่อยจากไม้แอสเพนไม่มีน้ำมันที่อันตรายใดๆ และปลอดภัยกับหนูแฮมสเตอร์อย่างแน่นอน ห้ามใช้ฝ้ายมาเป็นวัสดุรองพื้นเด็ดขาด นั่นเป็นสิ่งที่อันตรายสุดๆ เพราะพวกมันย่อยไม่ได้และเส้นใยของฝ้ายอาจไปพันแขนขาพวกมัน  ไปขัดขวางระบบไหลเวียนในร่างกายจนทำให้หนูแฮมสเตอร์ตายได้ ในระหว่างที่คุณกำลังทำความสะอาดบ้านพวกมันอยู่ เอาหนูแฮมสเตอร์ไปอยู่ในลูกบอลหรือคอกวิ่งเล่น คุณย่อมต้องการเวลาที่จะทำความสะอาดและคุณต้องใช้มือทั้งสองข้าง อย่าดันทุรังถือหนูแฮมสเตอร์ไว้ในมือข้างหนึ่ง มันจะไม่ส่งผลดีต่อการทำความสะอาดหรือสำหรับหนูแฮมสเตอร์ของคุณ การใช้น้ำยาล้างจานผสมกับน้ำเปล่าหรือแม้กระทั่งใช้น้ำยาทำความสะอาดชนิดอื่น (เช่น สบู่ล้างมือ) เพียงแค่หยดเล็กที่สุด ก็ทำให้เพื่อนขนปุยของคุณไม่สบายตัวได้ ให้ใช้สบู่ชนิดพิเศษสำหรับหนูแฮมสเตอร์หรือสัตว์ฟันแทะซึ่งหาซื้อได้ตามร้านสัตว์เลี้ยงทั่วไป คุณยังสามารถใช้สารละลายน้ำส้มสายชูทำความสะอาดที่อยู่ของแฮมสเตอร์ได้อีกด้วย ต้องให้น้ำระเหยไปจนหมดและสารทำความสะอาดทั้งหมดไม่เหลืออยู่แล้ว อย่าลืมว่าหนูแฮมสเตอร์มีประสาทสัมผัสที่ไวต่อกลิ่น ซึ่งกลิ่นน้ำส้มสายชูหรือสบู่จะเป็นเรื่องน่ารำคาญมาก ไม่ควรนำอันเก่ามาใช้ซ้ำ ขี้เลื่อยรองพื้นกรงมีราคาถูกหาได้ตามร้านค้าทั่วไป และคุณควรจะเปลี่ยนมันก็ต่อเมื่อกรงสะอาด วัสดุรองพื้นกรงที่ดีอีกอย่างก็คือ กระดาษทิชชู่ฉีกฝอย คุณสามารถใช้ทิชชู่ม้วนได้ แต่อย่าใช้กระดาษหนังสือพิมพ์ เพราะแฮมสเตอร์จะเลียน้ำหมึกซึ่งจะทำให้มันป่วยหนัก อย่าใช้ขี้เลื่อยจากต้นสนหรือต้นซีดาร์เด็ดขาด เนื่องจากมันไม่ดีสุขภาพของแฮมสเตอร์ ส่วนต้นแอสแพนนั้นใช้ได้ วงล้อที่มากับกรงส่วนใหญ่จะเล็กเกินไป ซึ่งส่งผลเสียต่อหลังของหนูแฮมสเตอร์ ถ้าหลังมันโค้งงอขึ้นมากก็แสดงว่าวงล้อเล็กเกินไป เลือกวงล้อที่มีขนาดอย่างน้อย 20ซม. (7.9 นิ้ว) สำหรับหนูแฮมสเตอร์แคระ และขนาด 28ซม. (11นิ้ว) สำหรับพันธุ์ซีเรียน อย่ากังวลว่าวงล้อที่ซื้อไปจะใหญ่เกินไป ของเล่นที่พวกมันชอบก็เช่น แกนกระดาษทิชชู่ กล่องทิชชู่เปล่า ท่อ อุโมงค์ บ้านนก ท่อพีวีซีและของขบเขี้ยวสำหรับแฮมสเตอร์ คนที่เลี้ยงหนูแฮมสเตอร์ส่วนใหญ่จะมีแค่วงล้อและลูกบอลให้มันเล่นเท่านั้น ผลที่ได้ก็คือหนูแฮมสเตอร์จะเริ่มมีพฤติกรรมที่ทำร้ายสุขภาพ เช่น การเดินกลับไปกลับมา และ/หรือ การแทะลูกกรง (ถ้ามันอยู่ในกรงแบบซี่ นั่นแหละ) มันต้องการมากกว่าวงล้อและลูกบอลเพื่อแก้เซ็ง มีของเล่นให้มากพอ เพื่อที่คุณจะสามารถสลับหมุนเวียนให้มันและทำให้หนูแฮมสเตอร์สนใจ หนูแฮมสเตอร์ของคุณจะเพลิดเพลินกับช่วงเวลาที่ได้ออกไปสำรวจพื้นที่นอกกรง การจัดพื้นที่แยกไว้สำหรับวิ่งเล่นยังช่วยทำให้คุณทำความสะอาดบ้านของมันได้ง่ายขึ้น ถ้ามีที่ที่จะสามารถใส่หนูแฮมสเตอร์ไว้โดยที่พวกมันหนีไปไหนไม่ได้ คุณยังสามารถใช่ถังขยะในบ้านที่ทำจากพลาสติกหรือคอกสัตว์ขนาดเล็กที่ขายในร้านสัตว์เลี้ยง  ต้องมั่นใจว่าหนูแฮมสเตอร์จะไม่สามารถเข้าถึงสิ่งของอันตรายได้ (เช่น สายไฟที่หนูแฮมสเตอร์จะแทะได้) และต้องมั่นใจว่าในห้องนั้นไม่มีช่องทางหลบหนี เพื่อให้หนูแฮมสเตอร์ของคุณแก้มตุ่ยทั้งสองข้าง คุณจะต้องให้อาหารมันอย่างเพียงพอทุกวัน สำหรับพันธุ์ซีเรียนให้ 15 กรัม (1/2 ออนซ์) หรือ 8 กรัม (1/4 ออนซ์) สำหรับแฮมสเตอร์แคระ คุณต้องวางอาหารที่สดใหม่ไว้ในชามทุกวัน หนูแฮมสเตอร์เป็นนักสะสม ดังนั้นมันจะสะสมอาหารซ่อนไว้ด้วย การที่คุณนำอาหารที่ซ่อนไว้ไปทิ้งจะทำให้มันเครียดได้ ดังนั้นถ้าคุณกังวลว่าอาหารที่มันสะสมไว้จะเน่าเสีย ก็ให้ทิ้งไปแล้วเอาของใหม่มาวางตรงที่เดิมที่มันซ่อนไว้เป๊ะๆ  เลือกชามใส่อาหารที่เป็นเครื่องเคลือบดินเผาหรือโลหะ ซึ่งเป็นวัสดุที่ดีที่สุดสำหรับชามอาหาร เพราะว่าหนูแฮมสเตอร์จะแทะชามพลาสติกได้ง่ายๆ เลย หนูแฮมสเตอร์ไม่ได้ดื่มน้ำเยอะขนาดนั้นหรอก แต่ควรจะมีน้ำให้มันดื่มเมื่อรู้สึกหิวน้ำ อย่าใส่น้ำไว้ในชาม เพราะมันสกปรกง่ายมากหรือหนูแฮมสเตอร์อาจจะทำหกได้ ให้ใช้ขวดน้ำหรือที่กินน้ำสำหรับแฮมสเตอร์แทน ถ้าเป็นไปได้ให้เปลี่ยนน้ำทุกวันเพื่อความสะอาด หรือเปลี่ยน 3 วัน 1 ครั้งเป็นอย่างมาก ขวดน้ำล้างได้โดยเอาข้าวสารใส่กับน้ำเล็กน้อยลงไปในขวด เขย่าแรงๆ เมล็ดข้าวจะขัดคราบตะไคร่ออก จำไว้ว่าต้องเทข้าวออกก่อนเติมน้ำลงไปใหม่ การให้มันกินเมล็ดธัญพืชรวมจะทำให้พวกมันเรื่องมาก เลือกกินแต่ของที่อร่อยแต่คุณประโยชน์น้อยกว่า ให้มันกินอาหารเม็ดเป็นหลักและให้เมล็ดพืชเป็นอาหารเสริม ต้องให้หนูแฮมสเตอร์กินอาหารเม็ดในปริมาณเหมาะสมก่อนที่จะให้มันกินเมล็ดพืช  สิ่งนี้รวมไปถึงพวกลูกอม, พาสต้า, เนื้อสัตว์/เนื้อปลาดิบ, น้ำตาลและของหวาน หนูแฮมสเตอร์สามารถเป็นโรคเบาหวานได้ อาหารที่คุณไม่คิดว่ามันน้ำตาลสูงอาจจะหวานมากเกินไปสำหรับหนูแฮมสเตอร์ เป็นอันตรายต่อสุขภาพของพวกมัน ควรให้ขนมพวกมันเป็นประจำอาทิตย์ละ 2-3 ครั้ง ของโปรดของหนูแฮมสเตอร์ได้แก่ แครอท แตงกวา แอปเปิล กล้วย พริกหวาน ผักกาด ขึ้นฉ่าย คะน้า กะหล่ำ และต้นหญ้าแดนดิไล รวมไปถึงผักผลไม้หลากหลายชนิด ผักบางอย่างข้างต้นสามารถให้แฮมสเตอร์กินได้ทุกวัน ยังมีขนมหนูแฮมสเตอร์สามารถหาได้ตามร้านขายสัตว์เลี้ยงทั่วไป เช่น โยเกิร์ตชิพ, ช็อคโกแลตชิพสำหรับหนูแฮมสเตอร์ หรือแท่งไม้ซึ่งพวกมันชอบแทะ ผักและผลไม้บางชนิดเป็นอันตรายต่อหนูแฮมสเตอร์ หัวหอม อัลมอนด์ ถั่ว มันฝรั่ง ผลไม้ที่มีเมล็ด อะโวคาโด กุ้ยช่าย มะเขือม่วง ต้นหอม เครื่องเทศ กระเทียมต้น หัวกระเทียม ผักกาดแก้ว มะเขือเทศและผลไม้รสเปรี้ยว คือสิ่งต้องห้าม ที่มีให้เลือกหลายขนาด หลายสี หลายรสชาติ เนื่องจากฟันของมันงอกอยู่ตลอดจึงจำเป็นต้องฝนให้สั้น ซึ่งไม้ลับฟันก็ทำหน้าที่นี้ได้ดี พยายามหาไปเรื่อยๆ จนกว่าจะเจอแบบที่หนูแฮมสเตอร์ของคุณชอบ แฮมสเตอร์บางตัวไม่สนใจไม้ลับฟันเลย ถ้าเกิดเป็นแบบนี้ก็เดาได้ว่าหนูแฮมสเตอร์ของคุณกำลังแทะสิ่งของอื่นๆ ที่อยู่ในกรงนั่นแหละ เช่น ซี่กรงของมันเอง
หาแหล่งจำหน่ายหนูแฮมสเตอร์. เลือกหนูแฮมสเตอร์ที่แข็งแรง. พิจารณาขนาดตัวหนูแฮมสเตอร์ที่ต้องการ. เลือกสีขนแฮมสเตอร์ที่อยากได้. สัมผัสหนูแฮมสเตอร์ด้วยมือ. ปล่อยให้มันอยู่ในบ้านเพียงลำพังเพื่อสำรวจบ้านใหม่. แนะนำตัวเองอย่างค่อยเป็นค่อยไป. เริ่มกระบวนการฝึกให้เชื่อง. เคารพเวลานอนหลับของมันด้วย. เลือกกรงที่ใช่. วางกรงในที่ที่ปลอดภัย. ดูให้มั่นใจว่าหนูแฮมสเตอร์จะหนีไปไหนไม่ได้. เข้าใจสัญชาตญาณเรื่องเขตแดนของแฮมสเตอร์. ทำวัสดุรองพื้นกรงให้หนูแฮมสเตอร์. ย้ายหนูแฮมสเตอร์ไปอยู่ในที่ปลอดภัย. ทำความสะอาดกรงให้ทั่วถึง. ล้างด้วยน้ำสะอาดและผึ่งให้แห้งสนิท. เปลี่ยนขี้เลื่อยรองพื้นกรงใหม่. ซื้อวงล้อแฮมสเตอร์ที่เหมาะสม. ต้องมีของเล่นมากพอสำหรับให้หนูแฮมสเตอร์เล่น. กั้นคอกสำหรับเล่น. ให้อาหารหนูแฮมสเตอร์ทุกวัน. ต้องมีน้ำให้ดื่มตลอดเวลา. ใช้อาหารเม็ดรีหรือเป็นก้อน. โรยอาหารไว้ทั่วๆ กรงและซ่อนไว้ในของเล่นและอุโมงค์ด้วย หนูแฮมสเตอร์ต้องค้นหาอาหารด้วยตัวเอง ถ้าใส่อาหารไว้ในชาม มันจะกลายเป็นหนูอ้วนน้ำหนักเกินและขยับร่างกายน้อยลง 
 หลีกเลี่ยงอาหาร “คน”. ให้รางวัลพวกมันบ้าง. หาไม้ลับฟันให้หนูแฮมสเตอร์.
https://www.wikihow.com/Care-for-a-Hamster https://www.wikihow.com/Care-for-a-Hamster https://www.wikihow.com/Care-for-a-Hamster https://www.wikihow.com/Care-for-a-Hamster https://www.wikihow.com/Care-for-a-Hamster https://www.wikihow.com/Care-for-a-Hamster
Purchasing a Hamster Acclimating Your Hamster Setting Up Your Hamster's New Home Cleaning Your Hamster's Home Getting Your Hamster to Exercise Providing Food and Water